རྒྱས་སོགས་གདུང་པ་རྣམས་ལ་ཡུམ་འབྲས་ལྗོངས་མ་ཁབ་ཏུ་བཞེས་པ་ལ་སྲས་གསུམ་
སྟེ། བགྲེས་པ་གཤེན་དཔལ་ལྡན་རྣམ་རྒྱལ། དེ་འོག་ཕུན་ཚོགས་བསྟན་འཛིན་རྣམ་
རྒྱལ། དེ་འོག་བསོད་ནམས་སྟོབས་རྒྱས་ཏེ། དེ་གསུམ་ཀྱང་བྱིན་རླབས་ཀྱི་ནུས་ཤུགས་ཆེ་
ཞིང་། སྡེ་སྣོད་ཐེག་སྒོ་གང་ལའང་མ་རྨོངས་ཤིང་། བསྟན་འགྲོའི་དོན་ཆེན་མཛད་པ་ཤ་
སྟག་གོ །མདོར་ན་ལུང་བསྟན་ལས། རྒྱུད་པ་དུས་མཐའི་བར་དུ་གནས། །བྱིན་ཆེན་རེ་ནི་
རྟག་པར་འབྱུང་། །ཞེས་གསུངས་པའི་དོན་དང་མཐུན་པའི་སྟོན་པ་མཆོག་གི་སྤྲུལ་སྐུ་ནས་
152

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
ད་ལྟའི་དམུ་རྒྱལ་ཡབ་སྲས་འདི་རྣམས་ཀྱི་བར། དྲི་མེད་གདུང་གི་སྲས་ལ་རྒྱུད་པ་གཞན་
གྱི་བར་མ་ཆོད་ཅིང་། རྣམ་མཁྱེན་ངོ་བོའི་ཐུགས་ཀྱི་སྤྲུལ་པ་ལ། སོ་སྐྱེ་རང་རྒྱུད་པས་ལྷད་
མ་ཞུགས་པ། མཆོག་གི་བྱིན་རླབས་བཞུགས་ངེས་པའི་གྲུབ་པའི་ཁྱུ་མཆོག་ཁོ་
ནས། གཅིག་ནས་གཅིག་ཏུ་རྒྱུན་མི་ཆད་པ་བྱུང་བ་ནི། རྒྱལ་བའི་བཀའ་སྡེ་སྣོད་བསམ་
གྱིས་མི་ཁྱབ་པ་དང་། རྒྱལ་བའི་སྲས་སམ་ཞལ་སྐྱིན་དུ་གྱུར་པའི་དཔལ་ལྡན་བླ་མ་དམ་པ་
རྣམས་ཀྱི་ཞལ་ལུང་དང་། རང་རིག་པ་མྱོང་བ་གསུམ་གྱི་ཚད་མར་གྲུབ་པར་གདོན་མི་ཟ་
བ་ཡིན་ཏེ། མདོ་དྲི་མེད་གཟི་བརྗིད་ལས། ལེགས་སོ་ལེགས་སོ་རིགས་ཀྱི་བུ། །དམུ་རིགས་
གཤེན་གྱི་གདུང་བརྒྱུད་ལ། །སྐྱོན་ལ་དྲི་མས་ག་ལ་གོས། །རིན་ཆེན་གསེར་རམ་མུ་ཏིག་
འཕྲེང་། །ཐབས་ལ་མཁས་པས་འགྲོ་བ་འདུལ། །ཅེས་དང་། རྒྱུད་པ་དུས་མཐའི་བར་དུ་
འབྱུང་། །བྱིན་ཆེན་རེ་ནི་རྟག་པར་གནས། །ཞེས་དང་། སངས་རྒྱས་བསྟན་པ་ནམ་གནས་
བར། །འགྲོ་བའི་དོན་དུ་རྒྱུན་མི་འཆད། །ཅེས་དང་། ལུང་བསྟན་ལས། ལས་ཅན་སྐྱེས་བུ་
དེ་རྣམས་ཀྱི། །དབང་དང་འབྲེལ་བ་གང་ཐོབ་པ། །ངན་སོང་གནས་སུ་འགྲོ་མི་སྲིད། །ཕྱི་
མ་རིག་འཛིན་ས་ལ་འཁོད། །དེ་ལྟར་གཤེན་བུ་ཀོང་ཚ་ནས་དབུ་བཟུང་སྟེ་ད་ལྟའི་བར་གྱི་
གཤེན་ཚང་གི་གདུང་རབས་དྲི་མ་མེད་པ་ཕྱི་དར་བརྒྱུད་པ་དང་བཅས་པ་ཡོངས་རྫོགས་
བསྟན་ཟིན་ཏོ། །གཉིས་པ་གཤེན་ཁག་གཉིས་སུ་སོང་བའི་གདུང་རབས་ནི། གཤེན་རྣམ་
པར་རྒྱལ་བའི་སྲས། བགྲེས་པ་གཤེན་ལྷུན་གྲུབ་དཔལ་བཟང་གི་རིང་ལ་ཁག་གཉིས་སུ་
སོང་སྟེ་ཟུར་པ་གཤེན་སྐྱིད་གཤོངས་སུ་གྲགས། གཤེན་ལྷུན་གྲུབ་དཔལ་བཟང་དེ་ཡང་
ཐུགས་རྗེ་དང་བྱིན་རླབས་དྲག་པ། དབང་ལུང་མན་ངག་ཀུན་གྱི་བདག་ཉིད་ཆེན་པོ་
བརྒྱུད་པ་གསུམ་ལྡན་གྱི་ངོ་བོར་གྱུར་པའོ། །གཤེན་དེའི་སྲས་ལྷུན་གྲུབ་རྒྱ་མཚོ། གཤེན་
སྲས་དེ་ཉིད་ཀྱང་དྲན་པའི་རྣམ་སྤྲུལ་ཡིན་པ་ལུང་ལས་བཤད་ཅིང་རྒྱུད་པ་བྱིན་རླབས་ཀྱི་
ནུས་པ། དོན་གཉིས་ལྷུན་གྱིས་གྲུབ་ཅིང་། ལུང་དང་རིག་པའི་རྒྱ་མཚོ་ཆེན་པོ། འབྲེལ་
153

བོན་དང་ཞང་ཞུང་ཤེས་རིག་དཔེ་ཚོགས།
ཚད་དོན་ལྡན་གྱི་གཤེན་སྟོན་ཆེན་པོའོ། །དམུ་གཤེན་ཆེན་པོ་དེ་ཉིད་ཀྱི་སྲས་ལྷུན་གྲུབ་
རྒྱལ་པོ་དང་། གཤེན་ཀུན་དགའ་ཕུན་ཚོགས་དབང་རྒྱལ་ཏེ། རབ་ཏུ་བྱུང་བའི་མཚན་
དམུ་གཤེན་རྒྱལ་དབང་གཙུག་ཕུད་དེ། སྐུ་གཞོན་ནུའི་དུས་སུ། བསླབ་གསུམ་རྣམ་དག་
དགེ་རྒན་ཆེན་པོ་བསམ་གཏན་རྒྱལ་མཚན་གྱི་དྲུང་དུ། འབྲི་ཀློག་འདོན་གསུམ་སོགས་
ལུང་དང་རིག་པའི་རྩལ་སྦྱང་སྟེ་མཁས་པར་ཐུགས་འབྱོང་སྟེ། མདོ་སྨད་ཧོར་སེར་ཁག་
བཞི་ནས་རྫ་ཁོག་སོགས་ཀྱི་འགྲོ་དོན་མཛད། བར་དུ་དང་རར་ཕེབས་ཏེ། བླ་མ་རྣམ་དག་
ཚུལ་ཁྲིམས་ནས་སྙན་བརྒྱུད་རྫོགས་ཆེན་གྱི་སྐོར་རྣམས་ཀྱི་ཁྲིད་མན་ངག་དང་བཅས་པ་
གསན་ཏེ། བསྒོམས་པས་འཁོར་འདས་དུ་མ་རོ་གཅིག་ཏུ་རྟོགས་ཏེ་ཀུན་བཟང་གི་རྒྱལ་ས་
དངོས་སུ་ཟིན། དེ་ནས་མཚན་གྱི་གྲགས་པ་འབར་བས་སྟོད་སྨད་བར་གསུམ་ནས་འབུལ་
བ་ཅི་བྱུང་རྣམས་ཀྱིས་གནས་མཆོག་རི་རྒྱལ་དགོན་རྩེའི་འདུ་ཁང་ཆེན་མོའི་ཀ་གདུང་
སོགས་ལ་གསེར་ཁོ་ནས་ཤིང་རྩིའི་ཞལ་གསོས་དང་། དར་གོས་ཀྱི་བླ་རེ་སྤུས་ལེགས་སྦྱོར་
འཇགས་མཛད། མདོ་སྨད་ནས་ཕུལ་བའི་མེ་མདའ་ཅི་ཡོད་སྡིག་འཕྲོ་ཆོད་ཕྱིར་བཅག་
སྟེ། འདུ་ཁང་གི་མཐའ་སྐོར་དུ་སྙིང་པོ་རྣམ་གསུམ་ཡིག་བརྒྱ་སོགས་ཡོད་པའི་ལག་
བསྐོར་དང་འཁོར་ཆེན་གྱི་སྲོག་རྐང་མཛད་དེ་གྲངས་མེད་དུ་བཙུགས། ཁྱབ་བདག་ཆེན་
པོ་ལྷུན་གྲུབ་དཔལ་བཟང་གི་གཟིམས་ཁང་། ལྷུན་གྲུབ་བདེ་ལྡན་ཕོ་བྲང་དུ་མཛད་པ་བཅུ་
གཉིས་ཀྱི་ཞིང་བཀོད་བྱིན་རླབས་ཀྱི་གཟི་འོད་འབར་བ་བཞེངས། གཞན་ཡང་། སྐུ་
གསུང་ཐུགས་ཀྱི་རྟེན་གྲངས་མེད་བཞེངས་པ་བརྗོད་ཀྱིས་མི་ལངས་ཏེ། འབྲེལ་ཚད་དོན་
ལྡན་གྱི་རྣམ་འདྲེན་དངོས་གྲུབ་རྣམ་གཉིས་དངོས་སུ་ཐོབ་པའི་རྒྱལ་སྲས་ཡིན་པ་གདོན་མི་
ཟའོ། །གཤེན་དེའི་སྐུ་མཆེད་སྲས་བསྟན་འཛིན་ཚེ་དབང་ལྷུན་གྲུབ་ཕུན་ཚོགས་སུ་
མཚན་གསོལ་ཏེ། དམུ་གཤེན་རྒྱལ་དབང་གཙུག་ཕུད་ནས་དབང་ལུང་མན་ངག་སོགས་
བུམ་པ་གང་བྱོའི་ཚུལ་དུ་གསན། གཞན་ཡང་མདོ་སྨད་དང་སྒར་རིང་ཐུང་སོགས་སུ་
154

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
ཕེབས་སྐབས་ཀྱང་སེམས་ཅན་གྱི་འགྲོ་དོན་བསྟན་པའི་སྲོག་ཤིང་དུ་གང་འགྲོའི་གཞན་
བརྒྱུད་ཁུངས་བཙན་པའི་བླ་མ་རྟོགས་ལྡན་སོགས་ལ་དབང་ལུང་མང་དུ་གསན། གདན་
སར་བཞུགས་སྐབས་ཀྱང་སྟག་ལ་སྤྱི་འདུལ་སོགས་གསང་སྔགས་ཡི་དམ་དུ་མ་བསྒྲུབས་
ཤིང་ལྷ་ཞལ་འཁུམས། ཁྲོམ་ཚང་དུ་དགོན་བཀྲ་ཤིས་ཕུན་ཚོགས་གླིང་གི་གདན་ས་རུ་
ལྕགས་བྱ་ཟླ་བ་བཅུ་པའི་ཚེས་བརྒྱད་ཀྱི་ཐོ་རངས་སྲིད་རྒྱལ་ཞལ་མཇལ་ཞིང་ལུང་བསྟན་
ཐོབ། མདོ་སྨད་སྒང་གི་བླ་མ་ཆེན་ནང་དུ། ནུབ་ཅིག་རིག་འཛིན་མཁའ་འགྲོ་དང་ཞལ་
མཇལ་བ་སོགས་རིག་འཛིན་གྱི་རྣམ་སྤྲུལ་འགྲོ་བའི་དོན་ལ་བྱོན་པའོ། །གཤེན་དེའི་སྲས་
ཡུམ་ལུང་པ་ཤར་ལ་སྲས་བཞི་བལྟམས་ཏེ། བགྲེས་པ་གཤེན་ལྷུན་གྲུབ་དབང་
རྒྱལ། འབྲིང་བ་གཤེན་རྒྱལ་བ་ཁྲི་གཙུག་བསྟན་འཛིན་ཁྲི་པ་དང་། བྱམས་མ་དགྲ་འདུལ་
ཆུང་བ་གཤེན་རྒྱལ་བསྟན་འཛིན་སོགས་བཞི་ཡང་གསུང་བརྟག་སོགས་མ་འོངས་མངོན་
ཤེས་ཐུགས་ལ་མངའ་བ། ཚེ་འཕོས་པའི་ལུས་ཅན་མཐའ་དག་ལ་འཕོ་བ་དང་འདྲེན་ཆོག་
སོགས་ལ་རང་དབང་ཐོབ་པ་སོགས་དོན་གཉིས་ལྷུན་གྲུབ་ཀྱི་སྐྱེས་མཆོག་གོ །གཤེན་ལྷུན་
གྲུབ་དབང་རྒྱལ་དང་ཡུམ་བྱ་ཚང་མ་ལ་སྲས་བཞི་མངའ་སྟེ། བགྲེས་པ་ཚེ་དབང་བསྟན་
འཛིན་ནོར་བུ། འབྲིང་བ་གཤེན་ལུག་ལོ་པ་ལྷུན་གྲུབ་བསྟན་འཛིན་དབང་རྒྱལ་
དང་། སྟོན་པ་སྐྱབས་ཆུང་བ་ཚེ་དབང་དོན་འགྲུབ་སྟེ། དེ་བཞི་ཡང་ཧོར་སེར་ཁག་བཞི་
སོགས་སྟོད་སྨད་ཀུན་ཏུ་འགྲོ་བའི་དོན་ཁོ་ན་མཛད་དོ། །བགྲེས་པ་གཤེན་ཚེ་དབང་
མཚན་ཅན་ལ་སྲས་ལྔ་སྟེ། བགྲེས་པ་གཤེན་ཚེ་དབང་རྣམ་རྒྱལ་ཏེ། མཐུ་དབང་བྱིན་
རླབས་དང་ལྡན་པ། ཐུགས་མཁྱེན་པའི་ཡེ་ཤེས་དང་ལྡན་པའོ། །དེ་འོག་ཉི་མ་བསྟན་རྒྱལ་
དང་། དེ་འོག་བསོད་ནམས་ལྷུན་གྲུབ། དེ་འོག་ལུག་ལོ་བསྟན་འཛིན་བཀྲ་ཤིས་
ཏེ། གཤེན་དེ་གསུམ་ཡང་ཐུགས་རྗེ་ཉི་མ་དང་འདྲ་བ་བྱིན་རླབས་དབྱར་གྱི་སྤྲིན་དཔུང་
དང་འདྲ་བས་འགྲོ་བའི་དོན་མཛད་པའོ། །གཅུང་པོ་ཚེ་རིང་རྒྱལ་པོར་གྲགས་པ་སྟེ། དེའི་
155

བོན་དང་ཞང་ཞུང་ཤེས་རིག་དཔེ་ཚོགས།
སྲས་དོན་འགྲུབ་མཚན་ཅན་དང་། རྣམ་རྒྱལ་དབང་འདུས། དོན་འགྲུབ་སྲས་ཉི་ཟླ་ཚེ་
དབང་། དེའི་སྲས་འཛམ་གླིང་དབང་འདུས་སྐྱེས་མཆོག་དམ་པ་གང་གི་ཐུགས་ལས་བླ་
ཆེན་དྲན་པའི་སྒྱུ་འཕྲུལ་དུ ( གཡུང་དྲུང་གླིང་མཁན་ཆེན) ངོས་བཟུང་སྟེ། དེའི་སྲས་
ཉི་མ་འབུམ་གསལ། དེའི་སྲས་ནོར་བུ་དབང་རྒྱལ། དེའི་སྲས་གཙུག་ཕུད་རྣམ་གྲོལ་རྒྱལ་
མཚན་དང་། གཡུང་དྲུང་རང་གྲོལ་ཉི་མ་རྣམ་གཉིས་སོ། །གཤེན་སྐྱིད་གཤོངས་ཀྱི་གདུང་
རབས་ཡོངས་རྫོགས་བསྟན་ཟིན་ཏོ། །དེ་ལྟར་ལྗོངས་འདིར་རིགས་མཆོག་གྲངས་མང་
ཡང་། །དམུ་རྒྱལ་གཤེན་གྱི་གདུང་ལ་འགྲན་ནུས་མེད། །ལྷ་ལམ་རྒྱུ་སྐར་ཚོགས་ཀྱིས་གང་
གྱུར་ཀྱང་། །ཉིན་བྱེད་གཉིས་པ་ཡོད་ན་སུ་ཞིག་མཆིས། །དེ་ཕྱིར་ལྷ་ལམ་ཆུ་གཏེར་ཆར་གྱི་
གྲངས། །ཇི་བཞིན་གདུང་རབས་ཡོན་ཏན་བརྗོད་དཀའ་ཡང་། །གསང་བའི་སྔགས་
འཛིན་བཀས་བསྐུལ་མི་ལྡོག་ཕྱིར། །ངུར་སྨྲིག་འཛིན་པའི་ཚུལ་འཆང་གང་དེས་
བསྐྲུན། །འདི་ལ་བདག་བློ་བྱིས་པའི་ངང་ཚུལ་གྱིས། །ནོར་འཁྲུལ་གོམ་སྟབས་ཁྱོར་བའི་
སྐྱོན་འགྱུར་ན། །གཞུང་ལུགས་འཛིན་པའི་དཔྱོད་ལྡན་ཡོངས་ཀྱི་དྲུང་། །ནོངས་པ་
བཤགས་ཤིང་སླར་ཡང་གཟིགས་བཅོས་འཚལ། །རྣམ་དག་གདུང་རབས་ཉི་མ་གཞོན་ནུ་
འདིས། །རྣམ་མང་སྐྱེ་རྒུའི་འདྲེན་བྱེད་དུ་ཤར་ཡང་། །རྣམ་གཡེང་ཕྱོགས་ལྷུང་ཅན་གྱི་
འབྱུང་པོའི་བྱ། །རྣམ་ཀུན་ལྡོངས་ཀྱང་བྱ་བའི་ཐབས་ཀྱིས་ཕོངས། །འདི་ཡིས་དགེ་བས་
འགྲོ་བློའི་ཀུན་གསལ་ཁྱོན། །ངེས་འབྱུང་ཆུ་འཛིན་ལོང་ལོང་རབ་འཁྲིགས་ནས། །ཕན་
བདེའི་གྲུ་ཆར་ཆིལ་ཆིལ་ལེགས་ཕབ་སྟེ། །བྱང་ཆུབ་མྱུ་གུ་རྒྱས་པའི་དཔལ་དུ་བསྔོ། །ཞེས་
གཤེན་མི་འགྱུར་བའི་གདུང་རབས་ལྷའི་རོལ་མོ་སྙན་འཇེབས་ཡིད་འཕྲོག་ཅེས་བྱ་བ་
གསང་བ་སྔགས་ཀྱི་རིང་ལུགས་འཛིན་ཞིང་ལུང་རྟོགས་ཀྱི་ཡོན་ཏན་དུ་མས་ཕྱུག་པ་
བསྐལ་པ་བཟང་པོའི་མཚན་ཅན་གྱིས་འདི་ལྟར་དགོས་ཞེས་བསྐུལ་ངོར། མཁས་གྲུབ་ཚེ་
དབང་འོད་ཟེར་གྱིས་མཛད་པ་དང་། མཁན་བསོད་རྒྱལ་དཔལ། དགེ་སྡིངས་རབ་
156

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
འབྱམས་པ་ལྷུན་གྲུབ་འོད་ཟེར། སྔར་གྱི་དཔེ་རྙིང་ཞིག་དང་བཅས། འདྲ་མིན་ཅུང་ཙམ་
ཡོད་པ་བཞི། ཕྱོགས་གཅིག་ཏུ་དམུ་རིགས་གཙང་གཤེན་བཞད་པའི་བཤེས་གཉེན་གྱིས་
མཛད་པ་གཞིར་བཞག གཤེན་ཁག་གཉིས་སུ་སོང་བ་ཚུན་གྱི་ཕྱི་དར་བརྒྱུད་པ་རྣམས་ཁ་
བསྐང་སྟེ། གཤེན་གྱི་དྲང་སྲོང་གཡུང་དྲུང་རིན་ཆེན་རྒྱལ་མཚན་ཞེས་བྱ་བས་མྱོས་ལྡན་
ལོ་ཆུ་སྟོད་ཟླ་བའི་དཀར་ཚེས༢བཟང་པོར་སྦྱར་བ་འདིས་ཀྱང་གཤེན་གྱི་བསྟན་དང་
གདུང་རབས་སྲིད་པ་ནམ་གནས་བར་དར་རྒྱས་འབྱུང་བའི་རྒྱུར་གྱུར་ཅིག སརྦ་མངྒལཾ།
དེ་ལྟར་གདུང་རྒྱུད་ཀྱི་རྒྱལ་པོ་སྡེ་དྲུག་ལས། དམུ་རིགས་ཀྱི་གདུང་རབས་རྒྱས་
པར་བཤད་པའོ། །གསུམ་པ་གཞན་ལྔ་ཤུགས་ལ་བསྟན་པ་ནི། །དེ་ཡང་རིན་པོ་ཆེའི་སྒོ་
ངའི་ནང་ནས། །མཚན་དང་ལྡན་པའི་ཁྱེའུ་དྲུག་བལྟམས་པ་ལས། །ཆེ་བ་དུང་གི་མི་ཕོ་
ལས། །དམུ་རིགས་གྲོལ་བ་གོང་དུ་བཤད། །དེའི་འོག་མ་གསེར་གྱི་མི་ཕོ་ལ་གཡུ་ཡི་དབུ་
སྐྲ་ཅན་གཅིག་བྱུང་བ་དེ། གར་གསས་ཤག་གིས་བྱིན་གྱིས་བརླབས་པས། ཤག་རིགས་
འཁོར་ལོ་ཅན་བྱ་བར་བཏགས་སོ། །དེའི་འོག་མ་དེ་བྱི་རུའི་མི་ཕོ་ལ་དུང་གི་ཐོར་གཙུག་
ཅན་གཅིག་བྱུང་བ་དེ། གསས་རྗེ་ཧོས་ཀྱིས་བྱིན་བརླབས་པས། ཧོས་རྗེ་ཡིད་ལ་བཙན་
པ་ཞེས་བྱ་བར་བཏགས་སོ། །དེའི་འོག་མ་དེ་བསེའི་མི་ཕོ་ལ་དུང་གི་སྨིན་མ་ཅན་གཅིག་
བྱུང་བས། གནམ་གསས་སྤོ་ཡིས་བྱིན་བརླབས་པས། སྤོ་རྒྱལ་རིགས་འབར་ཞེས་བྱ་
བ་བཏགས་སོ། །དེའི་འོག་མ་དེ་གཡུ་ཡི་མི་ཕོ་ལ་གསེར་གྱི་ཡིག་ཚང་ཅན་གཅིག་བྱུང་
བས། རྒོད་གསས་རྒྱ་ཡི་བྱིན་བརླབས་པས། །རྒྱ་ཡེ་མཁྱེན་འཕྲུལ་གྱི་དབང་ཡིག་ཅན་
ཞེས་བྱ་བར་བཏགས་སོ། །དེའི་འོག་མ་དེ་མཐིང་གི་མི་ཕོ་ལ་དུང་གི་སོ་ཅན་གཅིག་
བྱུང་བ། མཁའ་འགྱིང་གཉན་གྱིས་བྱིན་བརླབས་པ། གཉན་རྗེ་བྱུང་རུམ་རྒྱལ་བ་ཞེས་
བྱ་བར་བཏགས་སོ། །དེ་ལྟར་གདུང་རྒྱུད་ཀྱི་རྒྱལ་པོ་སྡེ་དྲུག་ཅེས་བྱ་བ། འགྲོ་བ་མིའི་
མགོན་དུ་གྱུར་པའོ། །དེ་ལྟར་དམུ་གཤེན་ལྷ་ཡི་གདུང་རབས་ཀྱི། །ལེགས་པར་བཤད་
157

བོན་དང་ཞང་ཞུང་ཤེས་རིག་དཔེ་ཚོགས།
པའི་དབྱར་སྐྱེས་རྔ་སྒྲའི་དབྱངས། །ཕྱོགས་ལྷུང་སྐྱེ་བོའི་རྣ་བར་མི་ཤོང་བའི། །གཟུར་
གནས་དམ་པ་རྣམས་ཀྱི་ཐུགས་སོམས་ཤིག །སྣང་ཚད་དགྲ་རུ་མཐོང་བའི་རོལ་སྤྱོད་
དང་། །འཛུམ་ཕྲེང་སྟོན་ཡང་མཆེ་བ་གཙིགས་པ་ལྟར། །བློ་སེམས་ལོག་པར་ཕྱོགས་པའི་
བླུན་པོ་ལ། །ལེགས་བཤད་གསོང་པོར་སྨྲས་ཀྱང་ཉན་པ་སེམས། །དེ་བས་རང
ཚུལ་ལེགས་བསམ་ནས།
ཕྱོགས་ལས་རྣམ་པར་རྒྱལ་བ་ཡིས།
བས་རང་གི་ངང་
།དབེན་སར་སྨྲ་བཅད་དོན་ལ་གནས་རིགས་ཀྱང་། །དམུ་དབང་
།བཀའ་སྩལ་ལྗགས་ཀྱིས་བསྐུལ་ནས་འདི་བགྱིས་
སོ། །མི་གཙང་འདམ་དུ་སྐྱེས་པའི་ཆུ་སྐྱེས་ཀྱང་། །སངས་རྒྱས་མཆོད་པའི་གྲལ་ལ་འཁོད་
པ་བཞིན། །བདག་ཅག་སྐྱེས་སྦྱངས་མཐུ་སྟོབས་དམན་ན་ཡང་། །ཅུང་ཟད་སྨྲ་བའི་སྐལ་
བ་ཐོབ་འདི་རྨད། །མཆོག་གསུམ་བླ་མ་ཡི་དམ་མཁའ་འགྲོ་དང་། །བསྟན་སྲུང་དམ་ཅན་
རྒྱ་མཚོའི་ཚོགས་རྣམས་ཀྱིས། །དམུ་རྒྱལ་དྲི་མེད་གདུང་གི་རིམ་པ་དེ། །དུས་མཐའི་བར་
དུ་འབྱུང་བའི་བཀྲ་ཤིས་སྩོལ། །འདི་ལས་བྱུང་བའི་བསོད་ནམས་གང་ཡོད་པ། །ཡར་
ངོའི་ཟླ་ལྟར་ཇེ་ཆེར་རབ་རྒྱས་ཏེ། །ནམ་མཁའི་མཐའ་ཀླས་མ་གྱུར་འགྲོ་བ་ཀུན། །དམུ་
རྒྱལ་བརྒྱུད་པའི་གོ་འཕང་ཐོབ་པར་ཤོག །ཅེས་པ་འདི་ནི་བསྔོ་སྨོན་གྱི་མཐར་པསྡུ་
བའོ། །དེ་ལྟར་གདུང་རབས་འདི་ལ་ཡང་། མཁན་བསོད་རྒྱལ་དཔལ་གྱིས་མཛད་པ་ཞིག་
དང་། སྔར་གྱི་དཔེ་རྙིང་ཞིག་དང་། བོན་གྲོང་དྲུང་རམས་པ་མཁས་གྲུབ་ཚེ་དབང་འོད་
ཟེར་གྱིས་མཛད་པ་ཞིག་དང་། དགེ་སྡིངས་རབ་འབྱམས་པ་ལྷུན་གྲུབ་འོད་ཟེར་གྱིས་
མཛད་པ་བཅས་འདྲ་མིན་ཅུང་ཙམ་ཡོད་པ་བཞི་ཕྱོགས་གཅིག་ཏུ་དམུ་རིགས་གཙང་
གཤེན་བཞད་པའི་བཤེས་གཉེན་གྱིས་བཀོད་པ་